**ОБЩИНСКА ИЗБИРАТЕЛНА КОМИСИЯ ДИМОВО**

 **Р Е Ш Е Н И Е №41/02.10.2021г.**

Днес, 02.10.2021 г. на заседание на ОИК Димово, провеждащо се в сградата на Общинска администрация Димово в Заседателната зала – определена за провеждане на заседанията на ОИК,

ОТНОСНО: Жалба с вх. № 31/01.10.2021г., получена по електронен път в 15:14 часа на 01.10.2021г. от адв. Стефан Стефанов – пълномощник на ПП „Движение България на гражданите“

В жалбата се твърди, че Кмета на Димово не изпълнява решение № 30/25.09.2021г. на ОИК-Димово, изразяващо се в указание към него да свали агитационни материали от посочени места в село Арчар на кандидата за кмет на кметство Арчар - Веселина Кирилова Веселинова.Моли за действия от компетентността на ОИК-Димово.

ЦИК с решение №657-МИ от 30.09.2021г. е отменила решение № 30 от 25.09.2021 г. на ОИК – Димово, и е върнала преписката на ОИК-Димово. С посоченото искане, наречено жалба от адв. Стефан Стефанов – пълномощник на ПП „Движение България на гражданите“ се иска изпълнение на акт на ОИК-Димово, който е отменен от ЦИК.

С оглед на изложеното и на основание чл. 87, ал. 1, т. 1 и т. 22 от Изборния кодекс, ОИК – ДИМОВО

 РЕШИ:

Оставя без уважение жалба с вх.31/01.10.2021г., подадена от адв. Стефан Стефанов – пълномощник на ПП „Движение България на гражданите“

Решението подлежи на обжалване пред ЦИК в тридневен срок от обявяването му съгласно чл.88, ал.1 от ИК.

Решението е поставено на таблото на 02.10.2021 г. в 14.00 часа.

 ПРЕДСЕДАТЕЛ :

 СЕКРЕТАР: